CELEX: 31985R1977
Language: el
Date: 1985-07-16 00:00:00
Title: Κανονισμός (ΕΟΚ) αριθ. 1977/85 του Συμβουλίου της 16ης Ιουλίου 1985 για την τροποποίηση του κανονισμού (ΕΟΚ) αριθ. 1489/84 για τον καθορισμό της ημερομηνίας έναρξης ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 που αφορούν τον τομέα των οπωροκηπευτικών

Avis juridique important

|

31985R1977

Κανονισμός (ΕΟΚ) αριθ. 1977/85 του Συμβουλίου της 16ης Ιουλίου 1985 για την τροποποίηση του κανονισμού (ΕΟΚ) αριθ. 1489/84 για τον καθορισμό της ημερομηνίας έναρξης ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 που αφορούν τον τομέα των οπωροκηπευτικών  

Επίσημη Εφημερίδα αριθ. L 186 της 19/07/1985 σ. 0002 - 0002 Φινλανδική ειδική έκδοση: Κεφάλαιο 3 τόμος 18 σ. 0233  Ισπανική ειδική έκδοση: Κεφάλαιο 03 τόμος 36 σ. 0086  Σουηδική ειδική έκδοση: Κεφάλαιο 3 τόμος 18 σ. 0233  Πορτογαλική ειδική έκδοση : Κεφάλαιο 03 τόμος 36 σ. 0086 

***** ΚΑΝΟΝΙΣΜΟΣ (ΕΟΚ) αριθ. 1977/85 ΤΟΥ ΣΥΜΒΟΥΛΙΟΥ  της 16ης Ιουλίου 1985  για την τροποποίηση του κανονισμού (ΕΟΚ) αριθ. 1489/84 για τον καθορισμό της ημερομηνίας ενάρξεως ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 που αφορούν τον τομέα των οπωροκηπευτικών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3284/83 του Συμβουλίου της 14ης Νοεμβρίου 1983 περί τροποποιήσεως του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 13 δεύτερο εδάφιο,  τον κανονισμό (ΕΟΚ) αριθ. 3285/83 του Συμβουλίου της 14ης Νοεμβρίου 1983 για τη θέσπιση των γενικών κανόνων σχετικά με την επέκταση της ισχύος ορισμένων κανόνων που έχουν θεσπισθεί από τις οργανώσεις παραγωγών οπωροκηπευτικών (2), και ιδίως το άρθρο 8 δεύτερο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1489/84 (3), όπως τροποποιήθηκε από τον κανονισμό (ΕΟΚ) αριθ. 825/85 (4), καθόρισε την ημερομηνία εφαρμογής του καθεστώτος επέκτασης ορισμένων κανόνων που έχουν θεσπισθεί από τις οργανώσεις παραγωγών·  ότι, λαμβάνοντας υπόψη τις προθεσμίες για τη θέση σε εφαρμογή του καθεστώτος επέκτασης των κανόνων αυτών, λόγω ιδίως των διαδικασιών διαβουλεύσεως των ενδιαφερόμενων παραγωγών, πρέπει να προσαρμοσθεί η ημερομηνία εφαρμογής του καθεστώτος αυτού· ότι οι διαφορές που υπάρχουν όσον αφορά τις ημερομηνίες συγκομιδής των διαφόρων προϊόντων δεν επιτρέπουν τη θέσπιση ενιαίας ημερομηνίας· ότι πρέπει να τροποποιηθεί ανάλογα ο κανονισμός (ΕΟΚ) αριθ. 1489/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 δεύτερο εδάφιο του κανονισμού (ΕΟΚ) αριθ. 1489/84 αντικαθίσταται από το ακόλουθο κείμενο:  «Ωστόσο, το καθεστώς επέκτασης ορισμένων κανόνων, που προβλέπεται στο άρθρο 15β του κανονισμού (ΕΟΚ) αριθ. 1035/72 (3), όπως τροποποιήθηκε τελευταία με τον κανονισμό (ΕΟΚ) αριθ. 1332/84 (4), εφαρμόζεται από:  - την 1η Οκτωβρίου 1985 για τα επιτραπέζια μήλα, τα επιτραπέζια αχλάδια, τα πορτοκάλια, μανταρίνια/κλημεντίνες, τις αγγινάρες, τα κουνουπίδια, τα κρεμμύδια, τα πράσσα, τα κεφαλωτά μαρούλια, τα κατσαρά ραδίκια, το σμύρνιο, τα κατσαρά αντίδια και το κιχώριο witloof,  - την έναρξη της περιόδου εμπορίας 1986/87 για τα προϊόντα για τα οποία έχει καθορισθεί περίοδος εμπορίας, εκτός από εκείνα που αναφέρονται στην πρώτη παύλα,  - την 1η Ιανουαρίου 1986 για τα άλλα προϊόντα εκτός από εκείνα που αναφέρονται στην πρώτη και δεύτερη παύλα.  (3) ΕΕ αριθ. L 118 της 20. 5. 1972, σ. 1.  (4) ΕΕ αριθ. L 130 της 16. 5. 1984, σ. 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. L 325 της 22. 11. 1983, σ. 1.  (2) ΕΕ αριθ. L 325 της 22. 11. 1983, σ. 8.  (3) ΕΕ αριθ. L 143 της 30. 5. 1984, σ. 31.  (4) ΕΕ αριθ. L 91 της 30. 3. 1985, σ. 7.